Tunnel Rangwee

Den Tunnel Rangwee ass e 60 Meter laangen Tunnel tëscht dem Rond-point Gluck zu Gaasperech an dem Rangwee um Houwald. En ass 2001 opgaangen. Vun 2020-2021 un ass en zweete Rouer dobäikomm an den neien Tunnel (mat den zwéi Réier) ass de 24. Mäerz 2025 opgaangen.

 Geschicht 
1967 war en éischte schmuelen, eespueregen Tunnel ënnert de Gleiser erduerch gebaut ginn. Deen Tunnel, deen ongeféier 30 Meter nërdlech vum haitegen ewech louch, ass 2001 zougemaach gi wëll en ze enk an an engem schlechten Zoustand war.

D'Bauverwaltung huet dunn den alen Tunnel mat engem neien ersat, deen eng Breet vun 13,70 Meter hat, vun deenen zwou Spuere mat allkéiers 3,50 Meter fir de Stroosseverkéier reservéiert sinn. Den Tunnel huet eng maximal Héicht vu 4,5 Meter.

Op der südlecher Säit ass eng technesch Galerie iwwert déi - iwwert dem normale Stroossenniveau - e Foussgänger- a Vëloswee vun 3 Meter breet leeft. Dëse Wee féiert laanscht den Hiwwelpark an da queesch iwwer d'A3 a Richtung Gaasperech.

Iwwert den Tunnel lafen eng zéng Gleiser mat e puer Weichen, dorënner d'CFL-Streck 6 op Beetebuerg an d'Streck Lëtzebuerg Éiter.

Am Kader vun der neier Ëmgeeung vu Bouneweg, der N40, huet d'Chamber am August 2018 e Gesetz gestëmmt fir den Tunnel Rangwee ëmzebauenLoi du 21 août 2018 relative à la réalisation du pôle d'échange Howald et du réaménagement de la rue des Scillas op legilux.lu.

Dofir gouf en neien Tunnel gebaut, do wou den Tunnel vun 1967 zougetippt gi war. Deen huet, gradewéi deen alen, zwou Spuere vun am Ganze 7 Meter Breet. Op der nërdlecher Säit koum en dräi Meter breede Wee fir Foussgänger a Cyclisten derbäi.

D'Aarbechten hunn am Fréijoer 2020 ugefaangen a bis Enn 2021 gedauert. Fir de Verkéier ass den neien Tunnel awer eréischt den 12. Mäerz 2023 opgaangen, wéi d'Rue des Scillas ëmgebaut gouf. De Verkéier gouf bis 2025 bidirektional duerch den neie Rouer gefouert, bis d'Aarbechten ofgeschloss waren. Zanter dem 24. Mäerz 2025 ginn zwou Spueren duerch deen 'alen' Tunnel, déi vum haitege Rond-point a Richtung Houwald féieren, an zwou duerch deen neien an d'Géigerichtung.David Thinnes: "Freie Fahrt in den Rangwee-Tunnels." wort.lu, 21.03.2025.

 Biller 
 Den alen Tunnel 

 Schantje fir den neien Tunnel 

 Kuckt och 
 Lëscht vun de Stroossentunnellen zu Lëtzebuerg

 Um Spaweck 

Rangwee
Kategorie:Gemeng Lëtzebuerg